Ålesund

Ålesund kommune er en kommune i Møre og Romsdal fylke. 1. januar 2020 ble de tidligere kommunene Ålesund, Skodje, Ørskog, Haram og Sandøy til Ålesund kommune. Unntak var øya Orten i tidligere Sandøy kommune, som ble overført til Aukra.

Før sammenslåingen i 2020 omfattet Ålesund kommune Ålesund (by) og store deler av tidligere Borgund kommune på flere øyer innenfor. Den mest folkerike delen av kommunen ligger ytterst ved fjordsystemene på Sunnmøre og er et tjeneste- og kommunikasjonsknutepunkt for regionen. Kommunen omfatter også Nordøyane utenfor Romsdalsfjorden. Kommunen har stort og eksportrettet næringsliv.

 hadde  innbyggere per .

Etablering av nye Ålesund kommune 
Den 1. januar 2020 ble daværende Ålesund, Skodje, Ørskog, Haram og Sandøy kommune til Ålesund kommune. Unntak var øya Orten i Sandøy kommune, som ble overført til Aukra.

Kommunen styres av et folkevalgt kommunestyre og formannskap. Kommunestyret er Norges største med 77 medlemmer. Kommunestyret har overordnet ansvar for kommunens virksomhet og skal i hovedsak konsentrere seg om viktige og strategiske oppgaver. Formannskapet har 15 medlemmer og fatter vedtak eller gir råd om vedtak til kommunestyret.

Politikk

Kommunestyrevalget 2019

Geografi
Glomset er en grend i tidligere Skodje kommune, i Møre og Romsdal. Glomset ligger på nordsiden av storfjorden og befinner seg mellom Magerholm og Valle. Fylkesvei 656 går gjennom hele grenden. Glomset er etter kommunesammenslåingen 1. januar 2020 en del av Ålesund kommune.

Samferdsel 
Kommunen er det største kollektivknutepunktet i fylket, og tall fra 2016 viser at det årlig er rundt to millioner passasjerer som går av eller på en buss eller båt i Ålesund.

Ålesund er tilknyttet Europavei 136, som går fra Dombås i Oppland, og knytter Sunnmøre sammen med E6 og Østlandet. Europavei 39 mellom Bergen og Trondheim går også gjennom byens indre bydeler. Ålesund by er tilknyttet Giske kommune med undersjøiske tunneler, som også knytter bydelen Ellingsøya sammen med resten av byen. Det diskuteres å innføre en bomring for å forbedre byens belastede veinett.

Ålesund lufthavn er lokalisert på Vigra i Giske kommune utenfor Ålesund. Flyplassen har daglige ruter til Oslo, Bergen, Trondheim, Stavanger, København og Amsterdam.
I tillegg flys det ruter med flere ukentlige avganger til Alicante, Gdańsk, Gran Canaria og Nice.
Det er også en betydelig chartertrafikk fra flyplassen.

Nordøyvegen er et veisamband under bygging som vil gi fastlandsforbindelse til Nordøyene i Ålesund kommune (tidligere Haram kommune) ytterst i Møre og Romsdal. Veisambandet har en total lengde på 37 km og vil gi fast veisamband til 2 709 innbyggere ( per 1. januar 2015) på Lepsøya, Haramsøya, Skuløy/Flemsøya, Fjørtofta og Harøya/Finnøya.

Båt, buss og tog 
 Hurtigruten har daglige anløp av Ålesund fra nordsiden av sentrum. Om sommeren går Hurtigruten rundtur til Geiranger fra Ålesund og om høsten rundtur inn Hjørundfjorden.
 Tide betjenter flere hurtigbåtforbindelser fra Ålesund sentrum, med båtruter blant annet til Hareid, Langevåg, Valderøy, og Nordøyane.
 Ålesund har bilfergeforbindelse på fylkesvei 60 mellom Magerholm og Ørsneset i Sykkylven. Dette er en av fylkets og landets mest trafikkerte fergestrekninger.
 Det kjøres togbusser fra Ålesund til og fra de fleste togavgangene i Åndalsnes for reise videre med Raumabanen mot Dombås, Oslo og Trondheim.

Bypakken
Statens vegvesen og Bypakke Ålesund skal bygge ny tunnel mellom Lerstad og Breivika, og nye gang- og sykkelveger for å legge til rette for myke trafikanter (E136 Breivika - Lerstad). Reguleringsplanen for byggeprosjektet ble godkjent av bystyret i Ålesund 4. september 2014. Veiutbyggingen tilknyttet E136 Breivika - Lerstad er estimert å koste 2,0 mrd. norske kroner er tilknyttet arbeidet med ny E136 fra Breivika til Lerstad, i tillegg til 1,9 mrd. norske kroner som er tilknyttet  trafikksikring, kollektivtiltak, og sykkelveger. Veien skal delvis finansieres av bompenger gjennom bypakken, og har som mål å gjøre reisehverdagen lettere og tryggere for alle som ferdes på vegene i området.

7. mai 2020 var Samferdselsdepartementet, Finansdepartementet, Statens vegvesen og konsulenter samla til oppstart av arbeidet med ekstern kvalitetssikring av E136 Breivika-Lerstad og Bypakke Ålesund. Strekningen E136 Breivika-Lerstad har i dag mye kø i rushtrafikken. Veiprosjektet innebærer en ny firefelts innfartsvei som vil avlaste dagens Lerstadveg og E136 gjennom Moa og Åse. Det skal også bygges ny gang- og sykkelvei fra kjøpesenteret Amfi Moa Nord til Meny Lerstad, som følger Lerstadvegen nord for Lerstad skole. Utbyggingen av prosjektet kan starte allerede i 2021, ifølge Tore Johan Øvstebø fra KrF.

Utdanning 
Grunnskolen i Ålesund består av 24 barneskoler og 7 ungdomsskoler, samt noen private/friskoler.

Ålesund har fem offentlige videregående skoler samt en privat med et ganske komplett tilbud av studieretninger: Ålesund videregående skole (Også kalt «Latinskolen»), Fagerlia videregående skole, Nørve videregående skole, Borgund videregående skole, Spjelkavik videregående skole og Akademiet Ålesund

Høyere utdannelse tilbys ved NTNU i Ålesund, Kunstfagskolen og Fagskolen i Ålesund.

Næringsliv og friluftsliv 

Det lokale næringslivet er både lokalt, nasjonalt og internasjonalt orientert. Ålesund er «bygd» på fiske og fangst. Fortsatt er det maritime svært viktig. Flere av landets største fiskebedrifter og oppdrettsselskaper holder til i byen.

Ålesund er Norges største fiskerihavn, Norges tredje største containerhavn, Norges fjerde største eksporthavn og kommer som nummer tre etter registrert flåte av landets byer etter Oslo og Bergen.

Ålesund er sete for Kystverket, Fiskeridirektoratets regionkontor for Region Midt, Helse Møre og Romsdal, Møre og Romsdal politidistrikt, Sunnmøre Tingrett, Nordre Sunnmøre Prosti og regionskontor for Sjøfartsdirektoratet.

Av større bedrifter kan man nevne blant andre Rolls-Royce Marine, Vard, Farstad Shipping, Bunker Oil, K. Sperre, Aalesund Enterprises, Hexagon, Fjordlaks, Brødr. Sunde, som er kjent for å produsere Sunpack og Sundolitt, Sparebanken Møre, Norway Pelagic, Tafjord Kraft, Nettbuss Møre, NCE Maritime, Spilka, Laader Berg, Porolon, Stokke AS.

Kraftverk
Ålesund og Borgund kommuner gikk selv inn i med midler i det interkommunale kraftverket i Tafjord fra 1917.

Spjelkavikelva ble utnyttet til kraftproduksjon fra 1917 og var Ålesunds og Borgunds elektrisitetsforsyning til Tafjord kraftselskap leverte strøm fra 1923.

Friluftsliv 
Ålesund by er kjent for sin vakre jugendstil. Tårn, spir og vakre utsmykninger møter deg som går gatelangs der. Byen ligger som en døråpner til fjordsystemet på Sunnmøre og strekker seg helt nord til Ona utanfor Romsdalskysten.

Andre attraksjoner i kommunen er Ona fyr, Ulla fyr og fantastiske fjell, fjordar og natur rett utanfor stovedøra.

Vennskapsbyer 
Ålesunds vennskapsbyer er:

Referanser

Eksterne lenker 
 
 

 
Tidligere fergesteder i Møre og Romsdal
Hurtigrutens anløpssteder i Møre og Romsdal
Havnebyer i Norge
Havnebyer ved Nordsjøen